
	E L Ő T E R J E S Z T É S

	Sülysáp Város Önkormányzata Képviselő-testületének

	2022. január 25-én tartandó munkaterv szerinti ülésére

	4. napirendi ponthoz

	

	

	Tárgy:
	Wass Albert Művelődési Központ és Könyvtár 2022. évi közművelődési munkatervének, rendezvénynaptárának jóváhagyása

	Készítette:
	Puskás Réka mb. intézményvezető / Doma Bernadett testületi ügyintéző

	Jóváhagyta:
	dr. Tóth Krisztina jegyző 

	Véleményezi:
	HSZB

	Döntés módja:
	nyílt szavazás, egyszerű szótöbbség

	Mellékletek:
	rendezvénynaptár (előterjesztéshez csatolva)


Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I. § (1) bekezdése alapján a városi önkormányzat a közművelődési alapszolgáltatások folyamatos hozzáférhetősége érdekében közművelődési intézményt biztosít. Ugyanezen paragrafus (4) bekezdés b) pontja szerint pedig jóváhagyja az általa fenntartott közművelődési intézmény éves munkatervét.
A helyi közművelődésről szóló 10/2020. (VIII. 28.) önkormányzati rendelet 4. § (1) bekezdése szerint az önkormányzat közművelődési feladatainak ellátásáról a Wass Albert Művelődési Központ és Könyvtár (a továbbiakban: WAMKK) elnevezésű intézmény fenntartásával gondoskodik. Az önkormányzat évente programnaptárt állít össze a településen ismertté váló kezdeményezések összehangolására. A rendezvénynaptár elkészítésében a WAMKK működik közre.

Kérem ennek alapján a Wass Albert Művelődési Központ és Könyvtár által a 2022. évre előterjesztett közművelődési munkaterv és rendezvénynaptár szíves megtárgyalását és jóváhagyását. 

…/2022. (I. 25.) ÖKT határozati javaslat

Sülysáp Város Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I. § (4) bek. b) pontja, valamint a 10/2020. (VIII. 28.) önkormányzati rendelet 4. § (1) bekezdése alapján 

1./ a Wass Albert Művelődési Központ és Könyvtár 2022. évi közművelődési munkatervét, rendezvénynaptárát elfogadja;

2./ felkéri a polgármestert, hogy gondoskodjon a rendezvénynaptár helyben szokásos módon való közzétételéről.  

Határidő: azonnal
Felelős: polgármester

Sülysáp, 2022. január 19.


Horinka László 

polgármester

